《偈颂一百零二首》
宋代·释慧远

今朝腊月二十，依旧眼横鼻直。
从头收拾将来，恰此一棚杂剧。
便是抹土涂灰，我也阿谁相识。
九百木大小进，处分全由节级。
忽然出至棚前，也解打躬相揖。
驼起要打便打，放下要泣便泣。
蓦然冷笑一声，笑倒判官五十。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。